Woiwodsjap Neder-Silezië

Woiowodjap Neder-Silezië (Pools: Województwo dolnośląskie; Dütsj: Woiwodschaft Niederschlesien; Silezisch: Dolnoślůnske wojewůdztwo) is 'n woiwodsjap i Pole. Zie grens aa g'ne Dütsje bondssjtaat Sakse in 't weste, aa Lubusz en Groeët-Pole in 't noarde, aan Opole in 't oeëste en Tsjechië in 't zude. Höar hoofsjtad is Wrocław. 

Geografie
Neder-Silezië lig i ge noardwestelig deel va g'n ouw sjtreek Silezië. D'r naam suggereert dat 't óch e Hoeëg Silezië guëf. Dat is woiwodsjap Opole en Silezië. De zuudgrens mit Tsjechië zint de Sudete, e middelgebirgde. De Sněžka (Schneekoppe, Śnieżka) is mit 1.602 meter boave zieëniveau d'r hoeëgste berg. Dizze berg is óch d'r hoeëgste va Tsjechië. 't Lieëgste punt is 80 meter boave zieëniveau. De westelige grens weëd bepaald durch de Lausitzer Neiße. De Oder is 'n wichtige revier, die dils durch de woiwodsjap sjtruimt.

Sjteëj
Sjteëj mit mieë es 30.000 iwuënesj zint (sjtank: 30-06-2015):
 Sjtad  Aatal iwuënesj Wrocław (Breslau)  634.404 Wałbrzych (Waldenburg Schl.)  116.069 Legnica (Liegnitz)  101.133 Jelenia Góra (Hirschberg; 1927-1945: Hirschberg im Riesengebirge)  81.190 Lubin (Lüben)  73.567 Głogów (Glogau)  68.685 Świdnica (Schweidnitz)  58.516 Bolesławiec (Bunzlau)  39.412 Oleśnica (Oels, Olse)  37.372 Dzierżoniów (Reichenbach im Eulengebirge)  34.062 Zgorzelec (Görlitz)  31.359

Toerisme
De woiwodsjap is ee va drök bezóchte besjtemminge va Pole. Wrocław hat vöal sjoeën en hat historisch gezieë 'n zieër groeëte beteëkenis vuur 't land en de regio. De sjtad is de veer noa groeëtste va Pole. D'r zoo va g'n sjtad is ee va de aodste va Pole en is drei noa groeëte es 't geet um 't aatal deersoate. Wier hat de woiwodsjap vöal kesjtieële, 99 i totaal, en vöal forte sjtamme oet d'r Prusische tied. Wier kint Neder-Silezië twieë nationale parke.

Galerie

Externe links